Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: 35 Az üzletek mûködésérõl és a belkereskedelmi tevékenység folytatásának feltételeirõl szóló 4/1997. (I. 22.) Korm. rendelet szerint ha a hatósági
Paragraph Index: 1437

4. számú melléklet Tájékoztató a kisebbségi önkormányzati képviselõkre vonatkozó összeférhetetlenségi szabályokról Ügyszám: 4182/2002. TÁJÉKOZTATÓ a kisebbségi önkormányzati képviselõkre vonatkozó összeférhetetlenségi szabályokról A 2002. október 20-ai helyi önkormányzati választásokkal egyidejûleg kerül sor a kisebbségi önkormányzati választások megtartására is. A választások közeledtével számos panasz, illetõleg állásfoglalást kérõ beadvány érkezett hivatalomhoz, amelyekben arra a kérdésre keresnek választ, hogy a helyi önkormányzati képviselõk jogállásának egyes kérdéseirõl szóló 2000. évi XCVI. törvény (a továbbiakban: jogállási tv.) szabályai alkalmazandók-e a kisebbségi önkormányzati képviselõkre. A Belügyminisztérium, illetõleg a Nemzeti és Etnikai Kisebbségi Hivatal illetékes vezetõivel egyeztetett álláspontom szerint a jogállási törvény összeférhetetlenségi szabályai a kisebbségi önkormányzatiképviselõ-jelöltekre, illetõleg a megválasztott képviselõkre sem a 2002. évi általános, sem a jövõben tartandó idõközi választásokon nem alkalmazhatók. INDOKOLÁS Az Alkotmány 68. § (1) bekezdése szerint „A Magyar Köztársaságban élõ nemzeti és etnikai kisebbségek részesei a nép hatalmának: államalkotó tényezõk.” Az alaptörvény (2) bekezdése pedig kimondja, hogy a Magyar Köztársaság biztosítja a nemzeti és etnikai kisebbségek kollektív részvételét a közéletben, a (3) és (4) bekezdések szerint az ország területén élõ nemzeti és etnikai kisebbségek képviseleti joggal rendelkeznek, amellyel összefüggésben „helyi és országos önkormányzatokat hozhatnak létre”.

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes